Diari Oficial de la Generalitat Valenciana


Sumari del DOGV 5208, del 28-02-2006 (2006/2280)

ORDE de 24 de febrer de 2006, de la Conselleria d'Agricultura, Pesca i Alimentació, per la qual es convoquen determinades línies d'ajuda gestionades per la Sotssecretaria per a l'exercici 2006.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5208

Data del DOGV
:   28-02-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/2280


Data del document
:   24-02-2006

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * ajuda pública
    * ajuda a l'agricultura
    * segur agrícola
    * raïm
    * suport econòmic
    * agres
    * màquina agrícola
    * tractament fitosanitari

ORDE de 24 de febrer de 2006, de la Conselleria d'Agricultura, Pesca i Alimentació, per la qual es convoquen determinades línies d'ajuda gestionades per la Sotssecretaria per a l'exercici 2006. [2006/X2280]  
En l'article 47.11 del text refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991, del Consell, s'exigix que en les bases reguladores de la concessió de subvencions s'indiquen la línia o les línies de subvencions que les financen i l'import global màxim que s'hi destina. Estos aspectes depenen de la llei anual de pressuposts, en estos moments la Llei 15/2005, de 30 de desembre, de la Generalitat Valenciana, de Pressuposts, per a l'exercici 2006.  
Per això, vista la proposta del sotssecretari, en l'exercici de les funcions que tinc atribuïdes,  
ORDENE  
Apartat primer  
Es convoquen les ajudes establides per a 2006 en les línies de subvencions regulades en les disposicions de la Conselleria d'Agricultura, Pesca i Alimentació indicades en este article i gestionades per la Sotssecretaria. El termini de presentació de sol·licituds finalitzarà en la data que s'establix per a cada una d'estes.  
Les subvencions regulades en les disposicions de la Conselleria d'Agricultura, Pesca i Alimentació indicades en este article es concediran en l'exercici 2006 a càrrec de les línies de subvenció i pels imports globals màxims que es determinen, d'acord amb la Llei 15/2005, de 30 de desembre, de Pressuposts de la Generalitat Valenciana per a l'exercici 2006.  
Programa 714.20, .Ordenació i millora de les produccions agràries.  
Línia T0180000  
Orde de 19 de febrer de 1993, del Ministeri d'Agricultura, Pesca i Alimentació, sobre mesures d'estímul i suport per a la promoció de noves tecnologies en maquinària i equips agraris (BOE núm. 52, de 2 de març de 1993).  
Orde de 29 de juliol de 2005, de la Conselleria d'Agricultura, Pesca i Alimentació, per a l'aplicació a la Comunitat Valenciana de l'Orde Ministerial de 19 de febrer de 1993 (DOGV núm. 5063, de 3 d'agost de 2005).  
Import global màxim: 11.000,00 euros.  
Reial Decret 178/2005, de 18 de febrer, pel qual es regula la concessió d'ajudes per a la renovació del parc nacional de tractors.  
Orde de 23 de maig de 2005, de la Conselleria d'Agricultura, Pesca i Alimentació, per a l'aplicació, a la Comunitat Valenciana, del Reial Decret 178/2005.  
Import global màxim: 3.952,25 euros  
Línia T3092000  
Orde de 22 de desembre de 1998, de la Conselleria d'Agricultura, Pesca i Alimentació, per la qual es regulen les subvencions a la subscripció d'assegurances agràries compreses en els plans anuals d'assegurances agràries combinades (DOGV núm. 3403, de 30 de desembre de 1998), modificada per mitjà de l'Orde de 18 de juliol de 2000 (DOGV núm. 3798, de 21 de juliol de 2000).  
Orde de 22 de desembre de 1998, de la Conselleria d'Agricultura, Pesca i Alimentació per la qual es regulen les subvencions a la subscripció d'assegurances agràries en els sectors apícola i cunícola de la Comunitat Valenciana.  
Orde de 8 de març de 2002, de la Conselleria d'Agricultura, Pesca i Alimentació, per la qual es regulen les subvencions a la subscripció d'assegurances agràries (DOGV núm. 4211, de 15 de març de 2002).  
Orde de 14 de desembre de 2005, de la Conselleria d'Agricultura, Pesca i Alimentació, per la qual es regulen les subvencions a la subscripció d'assegurances agràries (DOGV núm. 5163, de 27 de desembre de 2005).  
Import global màxim: 22.927.824,08 euros.  
Línia T4724000  
Orde de 20 de juliol de 1998, de la Conselleria d'Agricultura, Pesca i Alimentació, sobre ajudes al sanejament de plantacions de cítrics afectades pel virus de la tristesa (DOGV núm. 3297, de 30 de juliol de 1998), modificada per mitjà de l'Orde de 29 de març de 2000 (DOGV 3733, de 18 d'abril de 2000).  
Import global màxim: 1.190.000,00 euros  
Orde de 29 de març de 2000, per la qual es regulen ajudes per a canvi varietal en determinats cítrics (DOGV 3733, de 18 d'abril de 2000).  
Import global màxim: 10.000 euros.  
Línia T6137000  
Orde APA/2044/2005, de 15 de juny, per la qual s'establixen les bases reguladores per a la concessió d'ajudes destinades al sanejament de la producció de raïm de taula (BOE núm. 155, de 30 de juny de 2005).  
Orde de 12 de setembre de 2005, de la Conselleria d'Agricultura, Pesca i Alimentació, per la qual es regula el procediment per a la sol·licitud, tramitació i concessió d'ajudes destinades al sanejament de la producció de raïm de taula (DOGV núm. 5093, de 15 de setembre de 2005).  
Import global màxim: 200.000 euros.  
Apartat segon  
Tindran dret a les ajudes a què es fa referència en l'article primer les agrupacions de persones físiques o jurídiques, públiques o privades, les comunitats de béns o qualsevol altre tipus d'unitat econòmica o patrimoni separat que, encara que no tinguen personalitat jurídica, puguen dur a terme els projectes, les activitats o els comportaments o es troben en la situació que motiva la concessió de la subvenció.  
Apartat tercer  
Les sol·licituds regulades per mitjà de l'Orde de 29 de març de 2000 es resoldran per orde de data de presentació.  
Apartat quart  
Les sol·licituds que es desestimen per insuficiència de crèdit i les rebudes finalitzat els terminis establits, s'incorporaran a la convocatòria següent, amb la petició prèvia de l'interessat, sempre que les inversions s'inicien amb posterioritat a la data de formalització de la sol·licitud i sobre les quals hi haja certificat de tècnic competent per a la instrucció de les ajudes en què es faça constar esta circumstància (la no-iniciació de les inversions en la dita data). Este certificat no suposarà cap compromís per part de la Conselleria d'Agricultura, Pesca i Alimentació en el cas que no es convoquen les ajudes en l'exercici següent, en el cas que la resolució no siga favorable perquè el sol·licitant no complix tots els requisits o condicions o que, aplicant-se el prorrateig, en els casos que estiga previst en les bases reguladores corresponents, part de la inversió no siga atesa. No obstant això, el sol·licitant haurà de reiterar la seua sol·licitud en el termini hàbil establit en la convocatòria de l'exercici següent i actualitzar la documentació corresponent.  
Apartat cinqué  
El règim de recursos que procedix és el recurs de reposició davant el conseller, de conformitat amb les disposicions dels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o directament un recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, de conformitat amb les disposicions dels articles 10 i 46 de la Llei de Jurisdicció Contenciosa Administrativa.  
València, 24 de febrer de 2006  
El conseller d'Agricultura, Pesca i Alimentació,  
JUAN GABRIEL COTINO FERRER